b'\n_START_ARTICLE_\nKlemen Dvornik\n_START_SECTION_\n\xc5\xbdivljenje\n_START_PARAGRAPH_\nKlemen Dvornik se je rodil v Novem mestu, Slovenija (Jugoslavija). Obiskoval je Osnovno \xc5\xa1olo Grm v Novem mestu in Gimnazijo Novo mesto. Leta 2004 je diplomiral iz filmske in televizijske re\xc5\xbeije na Akademiji za gledali\xc5\xa1\xc4\x8de, radio, film in televizijo Univerze v Ljubljani.\n_START_SECTION_\nDelo\n_START_PARAGRAPH_\nKlemen Dvornik je re\xc5\xbeiser igranih in dokumentarnih filmov, igranih televizijskih serij, televizijskih oddaj, reklam in glasbenih videospotov. _NEWLINE_Od decembra 2012 do decembra 2016 je bil predsednik Dru\xc5\xa1tva slovenskih re\xc5\xbeiserjev. Leta 2015 je bil izvoljen v upravni odbor FERA, Zveze evropsih filmskih re\xc5\xbeiserjev. Od leta 2017 je predsednik Zveze dru\xc5\xa1tev slovenskih filmskih ustvarjalcev, ki je krovna strokovna organizacija na podro\xc4\x8dju produktivne kinematografije v Sloveniji. Marca 2019 je bil izvoljen v upravni odbor Writers &Directors Worldwide, krovno svetovno organizacijo scenaristov in re\xc5\xbeiserjev._NEWLINE_Od leta 2010 je zaposlen na katedri za Televizijsko re\xc5\xbeijo na Akademiji za gledali\xc5\xa1\xc4\x8de, radio, film in televizijo Univerze v Ljubljani, najprej kot asistent, od leta 2017 pa kot docent.\n_START_SECTION_\nNagrade\n_START_PARAGRAPH_\nZa svoja dela je prejel ve\xc4\x8d nagrad. Leta 2000 je za kratko televizijsko dramo Vojna Zvezdi\xc4\x8d prejel \xc5\xa1tudentsko Pre\xc5\xa1ernovo nagrado. Leta 2004 je dobil nagrado Gong ustvarjalnosti za dokumentarni film Temuen-Pri\xc4\x8da. Leta 2011 je prejel Viktorja za posebne dose\xc5\xbeke, za re\xc5\xbeijo nadaljevanko Prepisani. Za celove\xc4\x8derni film Kruha in iger je na 14. Festivalu slovenskega filma prejel nagrado ob\xc4\x8dinstva, ter Viktorja za najbolj\xc5\xa1o igrano oddajo ali film.'